Pazo dos Condes de Maceda

O **Pazo dos Condes de Maceda**, ou **Casa do Barón** en Pontevedra, é un pazo de orixe renacentista que data do século XVI. Actualmente é un hotel de catro estrelas pertencente á rede de Paradores.

## Localización 
Está situado na rúa Barón, no corazón do casco antigo de Pontevedra, preto da ponte medieval do Burgo.

## Historia 
A construción ten a súa orixe nunha vila romana. No século XVI, o edificio transformouse nun pazo renacentista. No século XVIII, o pazo foi reformado por completo por Pedro de Monteagudo e pasou a ser propiedade dos ilustres condes de Maceda. Máis tarde, a propiedade pasou a mans do marqués de Figueroa e Atalaia (tamén conde de Maceda) que o encheu de antigüidades.
esquerda|miniatura|Escudo de armas do Pazo
No século XIX, o pazo entrou en decadencia e as súas habitacións deshabitadas utilizáronse como almacén de sal mariño e escola para nenos pobres. Dise mesmo que o edificio se converteu nunha loxa masónica. Máis tarde, transformouse nun lugar onde vivían decenas de familias. O barón de Casa Goda, Eduardo de Vera e Navarro, puxo fin a esta decadencia, recuperando as súas posesións e restaurando gran parte do seu antigo esplendor. Por iso é polo que o Parador de Turismo de Pontevedra chámase Casa do Barón.

No século XX, o primeiro andar do pazo converteuse na sede da Escola Graduada Álvarez Limeses e o segundo andar utilizouse como vivenda, sendo a residencia familiar dos directores desta escola ata 1950, cando o Concello de Pontevedra pasou a ser o propietario.

O edificio foi rehabilitado como hotel de luxo xestionado polo Estado español, converténdose o 15 de xaneiro de 1955 no primeiro Parador Nacional de Turismo de Galicia. En 1974 realizouse a primeira ampliación do hotel e en 2002 levouse a cabo unha importante mellora por valor de 2,34 millóns de euros.

## Descrición 
dereita|miniatura|Pórtico
O pazo destaca polas súas impoñentes dimensións e a súa ornamentación señorial.

No exterior, hai un pórtico neoclásico na entrada do edificio. A fachada do edificio, cuberta cun friso de formas ovaladas, está decorada con escudos de armas e rematada por unha columnata de catro columnas de granito. O pazo ten unha torre con ameas engadida no século XVIII e unha gran solaina de pedra. Tamén ten un patio (orixinalmente deseñado para os cabalos) e un xardín.

No interior, hai unha grande escaleira de pedra, unha lareira de pedra e outros elementos barrocos. Hai numerosos salóns. O edificio está decorado con antigüidades, tapices, cadros antigos e mobiliario clásico e real.

## Hotel 
O palacio é agora o Parador de Pontevedra, un hotel de luxo de 47 habitacións. É un dos catro paradores máis populares de Galicia. En 2019, a súa ocupación media anual foi do 72,75%, só por detrás do parador de Santiago de Compostela, o Hospital dos Reis Católicos.

O rei Filipe VI adoitaba pernoitar aquí durante a súa estancia na Escola Naval Militar.

## Galería 

Ficheiro:Pontevedra - Parador Nacional Casa del Barón (Palacio de los Condes de Maceda) 06.JPG|Fachada
Ficheiro:Parador de Pontevedra 1.jpg|Fachada principal desde a solaina do pazo
Ficheiro:Parador de Pontevedra 3.jpg|Vista parcial dos xardíns
Ficheiro:Pontevedra - Parador Nacional Casa del Barón (Palacio de los Condes de Maceda) 16.JPG|Xardíns
Ficheiro:Pontevedra capital Parador Torre Almenada del Palacio Renacentista Casa del Barón.jpg|Torre con ameas do século XVIII
Ficheiro:Pontevedra - Parador Nacional Casa del Barón (Palacio de los Condes de Maceda) 05.JPG|Patio e pequeno aparcadoiro
Ficheiro:Pontevedra capital Parador casa del Barón de casa Goda.jpg|Vista do pórtico de entrada
Ficheiro:Pontevedra - Parador Nacional Casa del Barón (Palacio de los Condes de Maceda) 17.JPG|Interior
Ficheiro:Pontevedra capital Lateral del Pazo de los Condes de Maceda (Parador de Turismo).jpg|Unha fachada lateral do pazo
Ficheiro:Pontevedra-Parador Casa del barón (6225285983).jpg|Placa do Parador
Ficheiro:Pontevedra - Parador Nacional Casa del Barón (Palacio de los Condes de Maceda) 08.JPG|Pórtico desde o interior
Ficheiro:Pontevedra - Parador Nacional Casa del Barón (Palacio de los Condes de Maceda) 12.JPG|Xardíns do parador
Ficheiro:Pontevedra - Parador Nacional Casa del Barón (Palacio de los Condes de Maceda) 11.JPG|Estanque
Ficheiro:Parador Nacional de Turismo de Pontevedra. Escalera (14056986499).jpg|Escaleira de pedra do interior
Ficheiro:Parador de Pontevedra 2.jpg|Xardíns

## Referencias 
## Véxase tamén 
### Bibliografía 
* 
* 
* 

### Ligazóns externas 
* Casa do Barón 
* Paradores de España – Casa del Barón